**Vprašanja v zvezi z javnim razpisom – 3**

***1. Smo izvajalec z večjim številom enot in posledično večjim številom zaposlenih. Predvidevamo, da bo naša vloga skupaj s prilogami in dokazili obsegala več kot 500 strani. Če prav razumemo, je potrebno vseh teh 500 strani skenirati in posredovati na e-nosilcu v pdf formatu?***

***Glede na obsežnost dokumentacije vas sprašujemo, ali je možno skenirano dokumentacijo priložiti v več datotekah? Npr. vlogo v eni datoteki, dokazila v več ostalih datotekah?***

***Zanima pa me ali je potrebno na e- nosilcu oddati tudi vse zahtevane priloge, ali je na e- nosilcu dovolj samo izpolnjena vloga.***

***V razpisni dokumentaciji je navedeno …Za popolno se šteje vloga, ki vsebuje vso predpisano razpisno dokumentacijo in je oddana v papirni obliki skupaj z vlogo na e-nosilcu podatkov…….***

***Ker je vprašanje le tehnične narave upam, da boste nanj lahko odgovorili tekom dneva, da vemo v nasprotnem primeru pričeti s skeniranjem vseh prilog, ki jih je kar precej.***

**Odgovor:**

Javni razpis določa, da je treba dokumentacijo predložiti v papirni obliki in na e nosilcu. Na e nosilcu mora biti predložena vsa tista dokumentacija, ki je pomembna za preverjanje pogojev ali za ocenjevanje meril.

***2. Kako postopati v primeru nadomeščanja porodniške: V kolikor bomo prijavljali osebo, ki je trenutno zaposlena za nadomeščanje porodniške, ali ima lahko ta oseba predpogodbo za določen čas ali mora biti za celotno koncesijsko obdobje? Ali moramo priložiti tudi pogodbo osebe, ki se tekom drugega leta vrne iz porodniške?***

**Odgovor:**

V tem primeru morate predložiti dokumentacijo za obe osebi.

***3. V razpisni dokumentaciji je na strani 3, pod točko 5.9 – Pogoji, ki jih mora izpolnjevati vlagatelj navedeno, da se na Javni razpis lahko javijo samo tisti, ki v zadnjih 24 mesecih niso kršili pogodbenih obveznosti, financiranih s stani Ministrstva za delo, družino, socialne zadeve in enake možnosti.***

***Naš zavod v tem trenutku izvaja praktično usposabljanje treh programov preko Zavoda za zaposlovanje, za en program pa se je praktično usposabljanje končalo dva meseca nazaj, saj je zavod ugotovil neizpolnjevanje pogodbenih obveznosti in smo prejeli delno razvezo k pogodbi. Ali to pomeni neizpolnjevanje obveznosti?***

**Odgovor:**

Za neizpolnjevanje obveznosti se bodo štele tudi kršitve pogodb Zavoda RS za zaposlovanje.